Gautengse hoofweë kom dalk Vrydag tot ŉ stilstandArgieffoto Die vakbondfederasie Cosatu dreig om Vrydag verskeie hoofweë in Gauteng tot ŉ stilstand te bring om teen die provinsie se voorgestelde e-tolstelsel te betoog. Cosatu het op 6 Desember die eerste keer met voertuie die strate ingevaar om teen die e-tolstelsel te betoog. Dumisani Dakile, ŉ woordvoerder van Cosatu, het gesê tydens hul vorige betoging is twee bane vir verkeer oop gelaat om verby te beweeg, maar Vrydag gaan dit nie weer die geval wees nie, berig RSG. Die hoofweë wat deur die betoging geraak gaan word is die M1, N1, N12, en die M2 in Johannesburg. ŉ Tweede betoging word beplan vir 31 Mei in Ekurhuleni en sal die N3, N12, en R21 raak.